Takerrist akken i d-nebder yakan d aḥric agejdan deg teḥkayt, d annar iɣer rran inagmayen lwelha-nsen s telqayt, ad d-naf V.PROPP. imi d netta i yellan gar wid iqedcen ɣef talɣa n tkerrist deg wullis, deg wudlis-ines Morphologie du conte 1928, seg wayen i d-yewwi ɣef tmucuha n Russ, yefka-d 31 n twuriwin i ɣef tebna tkerrist di teḥkayt, am wakken ara ad d-naf deg ubrid-a n unad iɣef wayen yeɛnan takerrist J.A.GREIMAS, d LARIVAILLE, i d-ixedmen azenziɣ imsemmes, yes-s i d-tettili tririt ɣef yal takerrist, am wakken ara ad d-naf ayen id d-yewwi REUTER.Y, ɣef tkerrist ur yemgarad ara ɣef yinagmayen nniḍen, imi ɣur-s takerrist d lxiḍ n tmeẓla i yesdukkulen ineḍruyen d tigawin n teḥkayt2.